Jan Romeo Pawłowski

**Jan Romeo Pawłowski** (født 23. november 1960 i Biskupiec i Polen) er en polsk katolsk geistlig, diplomat for Den hellige stol og titulærerkebiskop.
## Liv og virke
### Bakgrunn
Jan Romeo Pawłowski, den eldste av fire sønner, begynte på presteseminaret i Gniezno etter at han ble uteksaminert fra skolen i Toruń i 1979. Han studerte teologi ved Det pavelige teologiske fakultet i Poznań. Erkebiskopen av Warszawa og Gniezno, kardinal Józef Glemp, presteviet ham for erkebispedømmet Gniezno i erkekatedralen i Gniezno den 1. juni 1985. Han ble inkardinert i presteskapet til Bydgoszcz bispedømme den 24. februar 2004. Fra 1985 til 1987 arbeidet han som sokneprest i *St. Martin og Nicholas* prestegjeld i Bydgoszcz og var samtidig sekretær for den biskoppelige vikar for Bydgoszcz, biskop Jan Wiktor Nowak. 

I 1987 begynte han på doktorgradsstudier i kanonisk rett ved Det pavelige gregorianske universitet i Roma. Samtidig fullførte han opplæring for den diplomatiske tjeneste ved Det pavelige diplomatakademi.

### Pavelig diplomat
Den 1. juli 1991 begynte han sin tjeneste i diplomatiet, hvor han først var postert til de apostoliske nuntiaturer i Kongo, Sør-Afrika, Tsjad, Thailand, Brasil og Frankrike. Fra slutten av 2002 arbeidet han i Statssekretariatet for Den hellige stol i seksjonen for forhold til stater (seksjon II).
### Titulærerkebiskop, nuntius til Gabon og til Republikken Kongo
Pave Benedikt XVI utnevnte ham til titulærerkebiskop *pro hac vice* av *Sejny* og apostolisk nuntius til Gabon og Republikken Kongo den 18. mars 2009. Han ble ordinert til biskop av kardinalstatssekretær Tarcisio Bertone S.D.B. den 30. april samme år; Medkonsekratorer var Alfio Rapisarda, apostolisk nuntius til Brasil, og Jan Tyrawa, biskop av Bydgoszcz.
### Statssekreteriatet
Den 7. desember 2015 utnevnte pave Frans ham til delegat for pavelige representasjoner i Den hellige stols Statssekretariat. Som sådan ledet han Den hellige stols diplomatiske stabsseksjon (seksjon III), som ble opprettet i 2017.

Den 17. desember 2020 bekreftet pave Frans ham i sine tidligere plikter og tildelte ham tittelen sekretær for de pavelige representasjoner. Dette betød at erkebiskop Jan Romeo Pawłowski var likeverdig i diplomatisk rangering som erkebiskop Paul Gallagher. Den 10. september 2022 ble Pawłowski erstattet i denne rollen av Luciano Russo.

### Nuntius til Hellas
Pave Frans utnevnte ham til apostolisk nuntius til Hellas den 1. desember 2022.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1827
* Kardinal Gustav Adolf von Hohenlohe-Schillingsfürst (1823-1896) *1857
* Erkebiskop Salvatore Magnasco (1806-1892) *1868
* Kardinal Gaetano Alimonda (1818-1891) *1877
* Kardinal Agostino Richelmy (1850-1923) *1886
* Biskop Giuseppe Castelli (1871-1943) *1911
* Biskop Gaudenzio Binaschi (1883-1968) *1930
* Erkebiskop Albino Mensa (1916-1998) *1960
* Kardinal Tarcisio Bertone (1934-) *1991
* Erkebiskop  *Jan Romeo Pawłowski* (1960- ) *2009

## Referanser